पार्टी ने इस सूची में वर्तमान पांच विधायकों के टिकट काट दिये हैं. जिन पांच वर्तमान विधायकों के नाम काटे गये हैं, उनमें पंडित सिंह धुर्वे (बिछिया), चन्द्रशेखर देशमुख (मुल्ताई), वीर सिंह पंवार (कुरवाई), जसवंत सिंह हाड़ा (शुजालपुर) एवं मुकेश पाण्ड्या (बड़नगर) शामिल हैं. वहीं, पार्टी ने कोलारस सीट से वीरेन्द्र रघुवंशी को प्रत्याशी बनाया है, जबकि धर्मेन्द्र लोधी को जबेरा सीट, हरेन्द्रजीत सिंह बब्बू (जबलपुर पश्चिम), शिवराज शाह (बिछिया), राजा पंवार (मुल्ताई), लीना संजय जैन (बासौदा), हरि साप्रे (कुरवाई) एवं जीतेन्द्र पण्ड्या (बड़नगर) का टिकट दिया है.